als_Latn dik_Latn sag_Latn
“Sa kushton” është pyetja që bëhet rëndom në rrjetet sociale mbi çdo fotografi. Ndryshe jeta jashtë rrjetit, ku askush nuk duket në një dyqan Chanel e të pyesë sa bën një çantë e pastaj të hapë gojën i habitur nga çmimi, në Instagram dhe Facebook kjo ndodh gjithmonë.
“Sa kushton ju lutem?” Përgjigjja e saktë është: mund ta blini të gjithë. Për më tej ejani në sallon për sugjerimet tona.
Kjo është përgjigjja e saktë në sallonin “Swiss line”. Domethënë luksi është për të gjithë. Kjo nuk domethënë që kushton lirë fare dhe kur nuk keni ç‘bëni hajdeni se do mbushni qeset plot me kremra luksoze apo serumet e çmuara të syve.
Ama sekreti është të dish të shpenzosh buxhetin tënd të kujdesit të lëkurës me mençuri, të marrësh produktet e domosdoshme brenda një çmimi që ti çdo muaj dhe vit pas viti e harxhon, që lëkura jote të mbetet e freskët, e re, por edhe të përmirësohet duke zhdukur aknet, poret, rrudhat e para…
Ngjan si formulë magjistarësh, edhe pse nuk është e tillë. Përvoja e shumë klienteve që për vite e vite me radhë përdorin vetëm produktet e “Swiss line” e dëshmon më së miri. Vajza e gra normale, me të ardhura mesatare, kanë mësuar me këshillat e Vasilika Selës se si të kenë në shtëpitë e tyre produktet e nevojshme për trajtimin e lëkurës, pa u dashur të bëjnë sakrifica dhe akrobaci kursimi për t’ia dalë mbanë.
“Sigurisht që 14 vite pas hapjes së sallonin”, – tregon ajo, – “klientët nuk habiten nga një produkt i shtrenjtë, pasi tashmë janë futur marka të tjera që janë edhe më të shtrenjta sa ‘Swiss line’. Por sot markat e reja që janë futur në treg e kanë më të lehtë pasi kanë të bëjnë me klientë shumë herë më të edukuar, por ne kemi qenë pionerët e parë që sollëm në treg produkte kozmetike luksoze dhe për ata që janë të apasionuar pas kujdesit për lëkurën kemi mbetur si pikë referimi kur krahasojnë produktet e ‘Swiss line’ me ato të markave të tjera. Deri më sot ‘Swiss line’ është e vetmja marke kozmetike që ka bërë event lancimi me mbi 250 të ftuar në 2007, për një krem. Jo një krem i çfarëdoshëm, por për lancimin e Supreme Pearl Cream tek Hotel Sheraton, ku të ftuarve dhe dashamirësve të markës sonë ju dha mundësia e rrallë që të takonin presidentin & themeluesin e Swiss line, Princ Michael Massalsky. Një event që nuk është tejkaluar nga marka të tjera dhe kujtohet ende me shumë nostalgji”.
Si e para markë e tillë luksoze, “Swiss line” është e para që e ka shtruar rrugën e suksesit edhe për ato që do vinin më pas. Nëse tani gjithkush e di vlerën e një kremi të mirë, dikur nëpër sallone apo drejt produkteve luksoze shkonin vetëm ato që kishin probleme.
“Në kohët e para”, – tregon Vasilika, “tendenca ishte blerja e produkteve më të lira, kryesisht produktet e linjës për akne dhe lëkurë me yndyrë. Më vonë u rrit kërkesa për produkte anti-plakje (Anti-Aging) dhe s’kishte si të ndodhte ndryshe, pasi edhe trendi botëror është rritja e kërkesës për produkte anti-plakje. Produktet më të kërkuara sot janë serumet dhe kremrat e syrit, të fytyrës, mbrojtësit dhe pastruesit. Nuk mbetet pas qafa, dekolteja dhe duart. Sot është rritur shkalla e vetëdijes për tu mbrojtur nga dielli dhe ndotja urbane, prandaj kremi me SPF është best-seller gjatë gjithë vitit dhe është bërë një “must” në çantën e çdo klienti”.
Ajo që Valisika Sela e “Swiss line” nënvizon është se në ditët e sotme klienti kërkon shumë informacion për tipin e lëkurës dhe problemet e caktuara, pastaj zgjidhet produkti i duhur: “Klientët preferojnë të kenë produkte për të kryer kujdesin ditor të fytyrës, nga pastruesi e deri tek mbrojtësi. Shpenzimet më të mëdha klientët i bëjnë për mbrojtësit, pastruesit dhe kremin e ditës për fytyrën. Përdorimi i produkteve për kujdesin e fytyrës është një trend në rritje vit pas viti, por veçanërisht mbrojtja me SPF me faktor të lartë është ajo ku klientet shpenzojnë më shumë. Për këtë më vjen mirë, pasi ka një ndërgjegjësim më te larte, ku klienti është i vetëdijshëm për të mbrojtur dhe investuar më shumë për kujdesin e fytyrës”.
als_Latn als_Latn als_Latn als_Latn als_Latn als_Latn als_Latn als_Latn als_Latn